Vi søger en ny kirketjener 
En stilling som kirketjener ved Stenløse og Veksø Kirker, Stenløse-Veksø pastorat er ledig pr. 1.12.2026 eller snarest derefter.  
Stillingen er på 24 timer pr. uge.  
Stenløse og Veksø Sogne har tilsammen 10432 antal indbyggere, heraf er 7229 medlem af folkekirken  
Arbejdet omfatter:  
· Kirketjenester ved højmesser og øvrige kirkelige handlinger.  
· Deltagelse i samt afvikling af arrangementer i kirkernes huse  
· Rengøring af kirkerne i Stenløse og Veksø, Stenløse Sognegård og Veksø Sognehus.  
· Øvrigt forefaldende arbejde herunder bl.a. hjælp på kirkegården. 
Arbejdet gennemføres i tæt samarbejde med vores anden kirketjener og koordinerende kordegn.  
 Vi søger en kirkelig interesseret medarbejder, og vi lægger vægt på:  
· at du er ansvarsbevidst  
· at du kan arbejde selvstændigt  
· at du er teamplayer og kan indgå i et velfungerende team. 
· at du er fleksibel og serviceminded  
Ansættelse sker ved Stenløse-Veksø Menighedsråd beliggende Engholmvej 6, 3660 Stenløse  
Ansættelsen er omfattet af Fællesoverenskomsten mellem Finansministeriet og Offentligt Ansattes Organisationer (OAO-S) og Organisationsaftalen for kirkefunktionærer med kerneopgaver som kirketjener eller graver indgået mellem Kirkeministeriet og Danmarks Kirketjenerforening og det tilhørende protokollat for kirketjenere. Aftalerne kan ses på www.folkekirkenspersonale.dk.  
Nuværende tjenestemandsansatte kirketjenere har ret til at bevare deres tjenestemandsstatus ved ansættelse med direkte overgang. Der skal i så fald ske en klassificering af stillingen.   
 Vi ser gerne at du har den obligatoriske 5 ugers uddannelse for kirketjenere, hvis ikke at den gennemføres inden for de første 2 års ansættelse.  
Årslønnen aftales indenfor intervallet 324.667,- kr. – 408.841,- kr. (nutidskroner).  
Der er rådighedsforpligtelse til stillingen. Rådighedstillægget udgør årligt 33.231.00 kr. (nutidskroner).   
OK tillæg på 1.401,00 kr. (nutidskroner) pr. år.  
Aftale om indplacering i lønintervallet indgås mellem menighedsrådet og Danmarks Kirketjenerforening.  
Stillingen har 3 måneders prøvetid.
Løn OK-tillæg samt rådighedstillæg kvoteres i overensstemmelse med stillingens ansættelsesbrøk.  
Nærmere oplysninger om stillingen kan fås ved henvendelse til koordinerende kordegn Susan Enghave på mail Suse@km.dk eller på tlf.: 23 45 18 62.
 Ansøgningen med relevante bilag sendes på mail til 7410fortrolig@Sogn.dk.
 Ansøgningen skal være menighedsrådet i hænde senest den 18.10.2026 kl. 12.00  
Ansættelsessamtaler forventes at finde sted i uge 43.  
Menighedsrådet kan oplyse, at der vil blive indhentet referencer, straffeattest og børneattest.  

